צבי הנינג'ה (סדרת טלוויזיה, 2003)

**צבי הנינג'ה** (באנגלית: **Teenage Mutant Ninja Turtles**) היא סדרת אנימציה ופעולה המבוססת במקור על קומיקס למבוגרים. גרסה זו הופקה לטלוויזיה בין השנים 2003–2007 על ידי ערוץ FOX ברצועת הילדים 4Kids, ב-2008 עברה לערוץ The CW ברצועת "The CW4Kids" ושודרה עד 2009. היא הציגה טיפול רציני הרבה יותר בצבי הנינג'ה מאשר קודמתה - עם דגש על מורשת הנינג'יטסו וריבוי קרבות אמנויות לחימה בפרקים.

לסדרה החדשה אין קשר לעלילת סדרת "צבי הנינג'ה" הישנה (ששודרה בשנים 1987–1996). למעשה זו היא סדרה חדשה המבוססת על הקומיקס המקורי, בשיטה של אנימציה ממוחשבת. גם שיר הפתיחה השתנה. העלילה הרבה יותר רצינית ופחות קאמפית והומוריסטית מהסדרה המקורית. חדשות ערוץ 6 ועובדיה, פרט לאפריל אוניל לא קיימים עוד. שרדר, שהיה בסדרה הישנה רשע לא-יוצלח התפתח לדמות מטילת מורא וחזקה ביותר שהיא גם חייזר בסדרה החדשה. שרדר מנהיג כנופיות שלמות וענקיות לבדו (בנוסף לשבט הרגל אותו הנהיג כבר בישנה) אך גם עם עוזריו. עוזרו הנאמן הוא האן הבריון המפקד על כנופיית "הדרקונים הסגולים" והמדען באקסטר סטוקמן שבסדרה החדשה הוא אפרו-אמריקאי עם שער קצר שמספק טכנולוגיה חדשנית לשרדר. קייסי ג'ונס שמציג את זהותו בסדרה החדשה, הוא רודף צדק בעיר ניו יורק שרוצה לנקום בחבורת הדרקונים הסגולים שהרגו את אביו השוטר. דמויות נוספות שהופיעו בסדרה הישנה בארעיות (כמו מיאמוטו אוסאגי, קייסי וראש-תנין) קיבלו יותר זמן מסך בסדרה החדשה, ודמויות שבסדרה הישנה היו דמויות מפתח (כמו קראנג ומלך העכברושים) מופיעים בסדרה החדשה רק לעיתים רחוקות. רק ראש-פח הופיע פעם אחת בכל הסדרה. בעבר המפקדה של שרדר הייתה מין טנק עגול ענק בצורת כוכב שנקרא "טכנודרום" ונוהל על ידי קראנג, או בניין נודד ועכשיו מפקדתו היא גורד שחקים ענק ומפואר.

## תקציר עלילה
### עונה מספר 1 (2004)
הסדרה מתחילה במאורה (חדר בביוב) של הצבים, המקום בו הם חיים. הדמויות העיקריות הם:
* **[[לאונרדו (צבי הנינג'ה)|לאונרדו]]** - המנהיג, החכם, הנאמן והרציני, בעל בנדנה תכולה וחמוש בחרבות נינג'אטו;
* **[[רפאל (צבי הנינג'ה)|רפאל]]** - חם המזג הציני והמתבודד, אוהב יותר קרב מגע, בעל בנדנה אדומה וחמוש בפיגיונות סאי;
* **[[דונטלו (צבי הנינג'ה)|דונטלו]]** - גאון מחשבים וטכנולוגיה, בעל בנדנה סגולה וחמוש במוט בו;
* **[[מיכלאנג'לו (צבי הנינג'ה)|מיכלאנג'לו]]** - הבדרן שבחבורה אוהד הקומיקס והפיצה, בעל בנדנה כתומה וחמוש בנונצ'קו;
* **[[ספלינטר (צבי הנינג'ה)|מאסטר ספלינטר]]** - המאסטר של צבי הנינג'ה, אשר משמש להם כמנטור רוחני וכמדריך לחימה.

את ביתם מתקיפים רובוטים המכונים מאוסרים (Mousers), המאוסרים הורסים להם את הבית ומאסטר ספלינטר נעלם. הצבים - בפעם הראשונה, יוצאים מהביוב לחפש את ספלינטר אך מסתבכים עם חבורת עבריינים המכונים "הדרקונים הסגולים", לאחר שהם מבריחים אותם מגיעים למקום גדוד גדול של נינג'ה, לאחר שהם מביסים גם אותם הצבים מוצאים את ספלינטר ועוברים למאורה חדשה, אך הם עדיין לא יודעים מי הם היו הרובוטים המוזרים, הכנופיה והנינג'ות שהתקיפו אותם.

הצבים מתיידדים עם בת אדם בשם **[[אפריל אוניל]]** שמספרת להם שעבדה אצל המדען המרושע **[[באקסטר סטוקמן]]** אך ברחה ממנו כשגילתה את תוכניתו המרושעת, באקסטר סטוקמן הוא האחראי לרובוטים המכונים מאוסרים. ספלינטר מספר לאפריל שהוא מצא את הצבים בביוב שהיו צבים קטנים, הם כוסו בחומר ירוק בלתי מזוהה וגם הוא התלכלך ממנו - בין לילה החומר הפך את הצבים ואת ספלינטר לאנושיים - חיות מדברות בעלי מבנה גוף של בני אדם. הצבים פוגשים את משליט הסדר **[[קייסי ג'ונס (צבי הנינג'ה)|קייסי ג'ונס]]** שנהיה יריב של רפאל, אך בהמשך הם משתפים פעולה נגד כנופיית הדרקונים הסגולים במטרה לנקום על מות אביו של קייסי - ורפאל וקייסי נהיים לחברים טובים.

ממוזער|250px|לאונרדו נלחם כנגד נינג'ה משבט הרגל של שרדר
העלילה מתפתחת והצבים עוברים הרבה חוויות, כמו הרפתקאות בגורד השחקים הענק של הלוחם המסתורי **אורוקו סאקי** הידוע בכיניו **[[שרדר (צבי הנינג'ה)|שרדר]]**. שרדר הוא בעל צבא ענק של נינג'ות ("שבט הרגל") וכן הוא המעסיק של באקסטר סטוקמן ושל הבריון המגודל האן - מנהיגם של הדרקונים הסגולים. שרדר הופך ליריבם המושבע של הצבים אחרי שהם הורסים לו את המזימות. בשלב מסוים, שרדר מנסה לפתות את לאונרדו להצטרף אליו, אך לאונרדו מעדיף להתייעץ בספלינטר שמספר להם את האמת על שרדר: מדובר בנינג'ה מרושע שהרג את אדונו **המאטו יושי**. בעקבות גילוי זה, לאונרדו מסרב להצעתו של שרדר ומביס בדו-קרב את הבריון האן כאשר האחרון חמוש בחרב סמוראית עתיקה ואילו לאונרדו נלחם בידיים חשופות. בעקבות תבוסתו של האן שרדר מגיע להילחם בצבים ומפיץ אותם לכל עבר. במהלך המנוסה לאונרדו כורת ברית עם אנשים מסתוריים שגם נלחמים בשרדר וידועים בתור "השומרים". ספלינטר אוסף אותם ויוצא להילחם בשרדר. למרות שספלינטר מצליח לקבור את שרדר מתחת למגדל מים שנפל בניין של כמה קומות, שרדר שורד את הנפילה וחוזר לנקום בצבים. הוא אורב ללאונרדו באימון הבוקר שלו ויחד עם הנינג'ות המובחרות שלו מכה אותו עד אובדן הכרה. לאונרדו מצליח לפנות את עצמו אל הדירה של אפריל אך שרדר והנינג'ות עוקבות אחריו עד לשם ואז לוכדות את אפריל, ספלינטר, קייסי, ליאו הפצוע קשה ושאר הצבים בתא קירור בחנות העתיקות שבבניין של אפריל. שרדר מצית את החנות ומפוצץ אותה.

הצבים וחבריהם מצליחים להימלט ומתחבאים בבית קטן בהרים המושלגים, שם לאונרדו מחלים ומחשל מחדש את החרבות שלו בזמן ששאר הצבים עוברים הרפתקאות שונות ומשונות. הצבים חוזרים לעיר במטרה לנקום בשרדר ומתכננים מבצע חדירה לתוך המטה המבוצר שלו במגדל הרגל. בקומה העליונה מתרחש קרב משולש: שרדר, הצבים, ובאקסטר סטוקמן בחליפת רובוט ענקית עם חימוש כבד. שרדר והצבים מצליחים לנצח את סטוקמן ואז נלחמים אחד בשני: שרדר מעיף את ספלינטר מהחלון אך לאונרדו מצליח להציל אותו. הוא מניח את ספלינטר על גג בניין סמוך וחוזר לעזור לאחיו. בקרב הסופי בגג הבניין מצליח לאונרדו לערוף את ראשו של שרדר באמצעות הלהב של ת'אנגור (עתק ששרדר חישל על מנת לגרום הרס). ודונטלו משתמש בעוצמת הלהב על מנת לפוצץ את המגדל. אחרי שהם שמחים בניצחונם, מגלים הצבים שספלינטר נעלם.

בפרקי סיום העונה הצבים מתחקים אחר עקבותיו של ספלינטר ומגלים שהוא נלקח אל בניין ה-TCRI (ראשי תיבות של מוסד לחקר טכנולוגיות היקום). בעזרתם של אפריל וקייסי, הצבים מצליחים לפרוץ לבניין ומוצאים את ספלינטר מחוסר הכרה בתוך מיכל ומסביבו חייזרים חסרי גפיים (יקראו בהמשך "אוטרמים") שרואים בצבים פולשים ורודפים אחריהם. הצבים בורחים ובטעות דורכים על משגר שמשגר אותם לחלל החיצון.

### עונה מספר 2 (2005)
לאחר שהצבים משתגרים בסוף העונה הקודמת, הם מוצאים את עצמם על הכוכב ד'הוניב ופוגשים רובוט המכונה "נימלטואיד" (fugitoid). הוא מספר להם שבעבר הוא היה פרופסור אנושי   בשם "האניקט" שעבד על מכשיר הנקרא "טלפורטל" שמסוגל לשגר עצמים ממקום אחד למקום אחר בין רגע. אולם, כתוצאה מתאונה, הגוף האנושי שלו הושמד והתודעה שלו הועברה לעוזר הרובוטי שלו. הנימלטואיד מספר שלפני כן, בלאנק, גנרל הפדרציה השולטת בד'הוניב הפציר בו לסיים את הטלפורטל כדי שיוכל להשתמש בו בתור נשק כנגד אויביו, רפובליקת חייזרים המכונה: "תלת קרן". הפרופסור סירב, אך בגלל שכעת הוא בתוך גוף רובוטי, הוא נהפך לחסר זכויות והפדרציה יכולה לתפוס אותו ולכפות עליו את בניית הטלפורטל.

הצבים והנימלטואיד בורחים, אך נתפסים על ידי התלת קרן. התלת קרן יודעים על הטלפורטל ורוצים גם הם לכפות על הנימלטואיד לבנות אותו עבורם. לאחר היאבקות בזירת גלדיאטורים, הצבים והנימלטואיד בורחים בספינת הדגל של קיסר התלת קרן, זנרמון והצבים מפצירים בנימלטואיד לבנות את הטלפורטל כדי שיוכלו לחזור לכדור הארץ. לאחר היסוס ממושך וחשש שהטלפורטל שיבנה יפול לידי הפדרציה או התלת קרן, הנימלטואיד לבסוף נענה לבקשת הצבים ובונה את הטלפורטל. כוחות הפדרציה וכוחות התלת קרן משיגים אותם ופותחים באש כלפי הטלפורטל והצבים והנימלטואיד לא מצליחים להפעיל את הטלפורטל בזמן. אולם, רגע לפני ההשמדה שלהם, בעזרת קרן לא ידועה מצליחים הצבים והנימלטואיד להשתגר חזרה לכדור הארץ.

החמישה נוחתים על המשגר של האוטרמים בתוך בניין הTCRI, אולם ביחד איתם השתגרו גם חיילים של הפדרציה ושל רפובליקת התלת קרן.

מתחולל בבניין קרב שבסופו האוטרמים משגרים את כוחות הפדרציה והתלת קרן בחזרה למקום שממנו הגיעו.

לאחר מכן, בעזרת סימולציית מציאות מדומה, האוטרמים מציגים לצבים את העבר שלהם ושל שרדר ואיך הם הגיעו לראשונה לכדור הארץ בעקבות חבלה של אוטרם פושע שהם נשאו בספינתם.

אולם, בזמן שהם בסימולציית המציאות המדומה,  באקסטר סטוקמן פורץ לבניין בעזרת גוף של עכביש רובוטי ומחבל במכשיר שבו שוהים הצבים וספלינטר. הצבים מצליחים להיחלץ מהמכשיר ושרדר פורץ לתוך הבניין.

מתחולל קרב בין הצבים, ספלינטר, האוטרמים ושרדר שבסופו האוטרמים מצליחים להשתגר בחזרה לכוכב שלהם ביחד עם הנימלטואיד. שרדר והצבים נשארים בבניין ונלחמים ביניהם. הצבים מחשמלים את החליפה של שרדר וגורמים לפתיחה של תא הנמצא בביטנה. מתוך התא יוצא אותו אוטרם פושע מהסימולציה והם מגלים שבכל הזמן הזה הוא היה שרדר. שרדר מפעיל פצצת זמן שעומדת להשמיד את בניין הTCRI ואת תכולתו, אך הצבים מצליחים להימלט ושרדר נשאר מאחור ונחשב למת.

בהיעדרו של שרדר, מגיעה לעיר צעירה בשם אורוקו קראי, בתו המאומצת של שרדר, ומתחברת לצבים כדי לסדר את הבלאגן שנוצר בעיר כתוצאה ממלחמת כנופיות. לאחר מכן, מתגלה ששרדר שרד והוא מצווה על קראי לחסל את הצבים. קראי נקרעת בין לאונרדו לו היא חבה את חייה לבין שרדר שגידל אותה ולא מבצעת את הפקודה.

העונה מסתיימת בטורניר קרבות בין - יקומי המכונה: "קרב קשר" בו משתתפים הצבים וספלינטר. מיכלאנג'לו זוכה בו, והצבים מפענחים שערוריות מסביב לטורניר הנגרמות בעקבות בנו של מארגן  הטורניר ויריב של ספלינטר בשם דרקו. לצבים עוזר ארנב מיקום אחר בשם מיאמוטו אוסגי.

בסוף הפרק האחרון, נחשף כי רפובליקת התלת קרן איתרה את עקבות השיגור של הנימלטואיד וכעת מתכננת לפלוש לכדור הארץ.

### עונה מספר 3 (2006)
ישנה פלישה של תלת קרן לכדור הארץ, בעקבותיה שרדר הופך ליקיר העיר כשהוא עוזר לשקם את ניו יורק אך בפועל זוהי פעולת הסחה שהוא מבצע על מנת לאסוף טכנולוגיה חוצנית שנשארה מהפלישה. לתמונה נכנס ג'ון בישופ, סוכן ממשלתי, שרוצה בסופם של שרדר והצבים גם יחד. העונה מסתיימת בניסיונו של שרדר לחזור לחלל החיצון, בתפיסתו על ידי האוטרמים ,בשפיטתו לגלות עולמית וריפוי הצבים מהקרב איתו.

באמצע העונה הצבים מופרדים לארבעה ממדי מציאות שונים כתוצאה מנקמה של אויב ותיק מהעונה הקודמת:

מיכלאנג'לו מגיע לעולם בו הצבים הם גיבורי על, בעוד ספלינטר הוא נבל על.

רפאל מגיע לעולם בו מתרחשים מרוצי אופנועים וצריך לעזור לצוות לסיים מרוץ.

דונטלו מגיע לעולם עתידני דיסטופי בו שרדר שולט כתוצאה מכך שדונטלו נעדר במשך 30 שנה.

לאונרדו מגיע ליקום של אוסגי וביחד איתו הם חוזרים אל הקרב קשר ומצילים את שאר הצבים.

### עונה מספר 4 (2007)
בתחילת העונה לאונרדו חווה רגשות אשמה וזעם על כך שלא הצליח להגן על משפחתו בקרב האחרון עם שרדר. המצב הנפשי שלו מדרדר ולאחר אימון עם ספלינטר בו האחרון סופג מכה קשה מלאונרדו, ספלינטר דורש מלאונרדו להגיע ליפן ולהתאמן אצל מאסטר נינג'יצו בשם: "האיש הזקן".

בינתיים, קראי הופכת להיות השרדר החדשה ומנסה לנקום בצבים על שגרמו למאסר אביה המאמץ. אולם הצבים מצליחים להינצל ולאונרדו חוזר ומתאחד עם החבורה.

במהלך פרקי סוף העונה דונטלו נהיה חולה אנוש כתוצאה מפציעה וחדירה של די אן איי חייזרי מוטנטי למערכת הדם שלו.

דונטלו הופך למפלצת מוטנטית והצבים צריכים לבחור לבישופ כדי לייצר לו תרופה.

### עונה מספר 5 (2007)- בית דין לנינג'ות
לעיר מגיע שרדר המקורי - שד רב עוצמה שהוקם לתחייה על ידי חמישה מאמינים שלו ששולטים בחמישה יסודות שונים אדמה רוח אש מים ומתכת. הצבים חוזרים ליפן - מולדתו של המאסטר שלהם - ועוברים אימונים מפרכים על ידי בית דין לנינג'ות, כדי שיוכלו לנצח אותו.

בצמד פרקי הסיום כל דמויות הסדרה, הטובים והרעים יחד, משתפים פעולה נגד שרדר השד, ובעזרת קראי מנצחים אותו ומגרשים אותו מכדור הארץ.

### עונה מספר 6 - בהילוך מהיר (2007)
הצבים וספלינטר משוגרים אל העתיד (2105) על ידי קודי, נינם של קייסי ואפריל ומנהל חברת הייטק צעיר, הצבים מקבלים כלי נשק חדשים, לבוש חדש וכלי רכב חדשים ומתמודדים עם נבלי על חדשים שבראשם עומד דודו של קודי והאפוטרופוס שלו, דריוס דאן.

בניגוד לעונות הקודמות, כאן הצבים יכולים לנוע בחופשיות בעיר, המלאה בחייזרים.

### עונה מספר 7 - בחזרה לביוב (2009-2008)
הצבים וספלינטר חוזרים לזמן ביחד עם סטרלינג, המשרת הרובוטי של קודי. המסע שלהם משתבש על ידי ויראל הווירוסית המרושעת אשר שולחת את ספלינטר לעולם הווירטואלי ותוך כדי משחררת בטעות את הגרסה הווירטואלית של שרדר אשר עמו הצבים נלחמים תוך כדי שהם אוספים את חלקיו הווירטואליים של ספלינטר על מנת להחזירו שלם לעולם האמיתי. בנוסף, אפריל וקייסי מתכוננים לחתונה שלהם.

### צבי הנינג'ה: צבים לנצח
סרט טלוויזיה מיוחד לרגל 25 שנה לצבי הנינג'ה. מספר על הצבי הנינג'ה מהסדרה של 2003 שפוגשים את הצבי הנינג'ה מהסדרה המקורית בעולם שלהם ומגלים שהצבים מהסדרה המקורית נשלחו למימד שלהם בטעות, הם נאלצים לשתף פעולה בחיפוש אחר שרדר וה"טכנדרום" כשהם יכולים לחזור למימד שלהם בשלום. ובהמשך הם גם נתקלים בצבי הנינג'ה הראשונים מהקומיקס של 1984.

## ראו גם
* צבי הנינג'ה

## קישורים חיצוניים
* 

קטגוריה:צבי הנינג'ה: סדרות טלוויזיה
קטגוריה:סדרות הנפשה אמריקאיות
קטגוריה:סדרות טלוויזיה המבוססות על קומיקס
קטגוריה:סדרות טלוויזיה אמריקאיות שעלו לשידור בשנת 2003
קטגוריה:תוכניות טלוויזיה שמתרחשות בניו יורק
קטגוריה:ערוץ הילדים: תוכניות רכש
קטגוריה:סדרות טלוויזיה אמריקאיות מונפשות עם השפעות אנימה